《夜寒行》
宋代·戴表元

昨日天寒不成醉，今日天寒不成寐。
醉迟得酒可强欢，寐少愁多亦频喟。
紫竿苇炬闹荒城，役夫遥作鹳鸭鸣。
拥衾高枕未云苦，熟听但觉令人惊。
乌孙黄鹄飞不返，辽城白骨填未满。
朔风萧萧吹成旗，居人何如去人远。
丈夫无成霜满须，沙场万里星河疏。
南墙诗翁穷据炉，北窗少年犹读书。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》